Aarhuus Stifts-Tidende, 1844-07-02
Odense, den 27de Junii. Siden 1840, da Skomagerlauget foretog sin Skildtflytning (ved Herbergskifte) med de gamle Honneurs, hvilket Laug i en lang Aarrække har været det eneste, der havde beholdt de gamle Ceremonier og Skikke, har denne eiendommelige Festlighed ikke fundet Sted her i Staden for sidstafvigte Tirsdag den 25de Juni, da Murerlauget ogsaa foretog sin Skildtflytning med fuld Honneur, hvilket ikke skal have fundet Sted i over tyve Aar. Toget igjennem Gaderne, der varede halvtredie Time, gik ud fra Muursvendenes gamle Herberg. Med fuld Musik i Spidsen, hvorpaa fulgte Skildtet, baaret af fire hvidklædte Muurlærlinger med Baand og Blomster paa Hattene, samt Laden, "Velkomsten den store Pokal) og Laugets Jnsignier, drog det hele Broderskab, omtrent 60 Muursvende, commanderede af en Medbroder, med deres tvende Faner, parviis, alle prydede med Blomsterbouquetter i Brystet, samt med dragne Sabler, paa hvis Spidser Citroner med forskjelligtfarvede Baand vare befæstede, først til deres Naboer og nærmeste Medarbeidere, Tommersvendene, og vexlede indbyrdes de viinfyldte Velkomster, der gik Rækkerne rundt, under Salut og Hurraraab. Tømmersvendene, iførte deres Skjødskind, og alle bærende Vinkler med røde Baand, gave nu med deres Fane og Musik "Geleide" igjennem flere Gader, hvorpaa de under gjensidig Salut adskiltes, og Processionen fortsattes til Politimesteren, som hilsedes, Oldermanden, der kom ud paa Gaden og drak af "Velkomsten", Snedkersvendenes Herberg, hvorfra disse gave "Geleide til Smedene, og disse atter til Skomagerne, osv., med Faner, Jnsignier og Musik, efterat Velkom sterne gjensidigen vare vexlede og tømte. For Borgermesteren gjordes atter Holdt, og paa Gaden overraktes ham ligeledes den fyldte Velkomst under Ønsker, der atter besvaredes fra hans Side. Da en nylig overstaaet Sygdom ikke tillod Stiftamtmanden at træde ud i det Frie, viste han Processionen den Opmærksomhed at byde samtlige Fane, Velkomst- og Jnsignie-Bærere ind til sig, og byde dem Velkommen med fyldte Bægre, og fra det aabne Vindue at henvende nogle hjertelige Ord til den hele Procession. Endeligen gjorde Toget holdt udenfor det nye Herberge, hvor desværre Pladsen var altfor indkneben for den store Masse Mennesker, som havde ledsaget Processionen. Efterat Skildtet nu var hidset op og befæstet, traadte den dertil udvalgte Muursvend ud af Herbergets anden Etage paa et dertil opført Stillads, og holdt den saakaldte Skildttale", eller Skildtprædiken paa rimede Vers, hvorefter han udbragte 22 Skaaler, for Kongen, Dronningen, Enkedronningen, Kronprindsen, Kronprindsessen, Kongehusets øvrige Medlemmer, Stiftamtmanden, Borgermesteren, Politimesteren, Byskriveren, alle Stadens Borgere, Oldermanden, de øvrige Mestere af Muurlauget, Tømmersvendenne, Snedkersvendene, Smedesvendene, Skomager svendene, Hattemagersvendene, Muursvendene, alle Svendene af de øvrige Laug, Pigerne, – for hver af disse Skaaler tømte Taleren sit fyldte Viinglas, der kastedes ud iblandt Tilskuerne, – og til Slutning Talerens egen Skaal, hvorpaa han knuste Glas og Flaske ved sin Fod, og samtlige Svende kastede deres Citroner med de flagrende Baand i Luften, hvilke ligeledes grebes af Tilskuerne. Derefter spistes i Herberget ved sluttet Bord i Selskab med alle Muurmestrene. Det Hele foregik med megen Orden. (Th. A.)